Selv om det meste av forsvarsverkene var på plass da Ranulph døde, manglet det en bolig for slottsherren. Slik var det også da hans etterfølger John de Scotia, 9. jarl av Huntingdon døde i 1237. Han hadde ikke noen mannlig arving, og jarledømmet Chester tilfalt derfor kronen. Henrik III valgte å kontrollere det selv, i en periode hvor det var krig mellom England og Wales. Det ble ikke gjort noe forsøk på å få i stand en bolig i slottet, og garnisonen holdt antagelig til i trebygninger i den ytre festningen.